Okresná prokuratúra Bardejov 
Kellerova 7, 085 43 Bardejov 	

Sp. zn. : Pv 720/13/7701	Bardejov, 22.7.2014
EEČ : 2-54-90-2014

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 3 písmeno b, odsek 2 písmeno c Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Bardejov
Podľa § 220 odsek 1 Trestného poriadku schvaľujem zmier uzavretý medzi: 
obvinenou:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
Podľa § 224 ods. 1 Trestného poriadku obvinená XXXXX poukázala sumu na všeobecne prospešné účely každý vo výške 70,-€.

	Z tejto sumy obvinená XXXXX  50%  teda sumu 35,-€ poukazuje na všeobecno prospešné účely pre OZ Hospic Božieho milosrdenstva Bardejov, Stöckelova č. 9, 085 01 Bardejov, IČO: 37797760, č. ú.: 1573726153/0200, VÚB banka, a. s. Bardejov

	Podľa § 224 ods. 2 Trestného poriadku z uvedenej sumy 50% patrí štátu na peňažnú pomoc obetiam trestnej činnosti.

a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ Bardejov pod spisovou značkou ORP-XXXXX/BJ-BJ-2013.
dňa 07.09.2013 v čase od 17.30 hod. do 20.30 hod. v hostinci zvanom Pod Orechom nachádzajúcom sa v Bardejove na ul. Andraščíkovej č. 26 využila nepozornosť v hostinci vedľa seba sediaceho XXXXX XXXXX, nar. XXXXX, trvale bytom XXXXX, okr. Bardejov a ktorému z pravého vrecka nohavíc odcudzila voľne uloženú finančnú hotovosť vo výške 620,-Eur a 125 amerických dolárov, čo po prepočte činí 95.29 Eur, čím takto pre poškodeného XXXXX XXXXX spôsobila celkovú škodu na odcudzení vo výške 715,29,-Eur, hoci bola za taký čin v predchádzajúcich dvadsiatich štyroch mesiacoch odsúdená a to rozsudkom Okresného súdu Bardejov zo dňa 01.12.2011 za čo jej bol uložený trest odňatia slobody podmienečne 2 mesiace so skúšobnou dobou v trvaní 1 rok do 18.12.2012,

Odôvodnenie: 
Poverený príslušník PZ, Obvodného oddelenia PZ v Bardejove uznesením zo dňa 15.10.2013 sp. zn. ČVS: ORP-XXXXXBJ-BJ-2013 vzniesol obvinenie XXXXX pre prečin krádeže podľa § 212 ods. 2 písm. c/ Trestného zákona, ktorého sa dopustila tak, ako je to uvedené vo výrokovej časti tohto uznesenia.

	Obvinená XXXXX v prípravnom konaní pred povereným príslušníkom PZ sa ku skutku, ktorý je jej kladený za vinu priznala a tento oľutovala. V tejto veci obvinená XXXXX a poškodený XXXXX dňa 18.07.2014  na Okresnom súde Bardejov,  boli poučení o podstate zmieru podľa § 220 Trestného poriadku a následne pred probačným a mediačným úradníkom urobili dohodu o uzatvorení zmieru.

	Poškodený Jerrfy XXXXX v dohode o zmieri vyhlásil, že si náhradu škody neuplatňuje.

	Obvinená XXXXX na verejnoprospešné účely zložila čiastku 70 - €, pričom 50% uvedenej čiastky poukázala štátu na pomoc obetiam násilia a 50% poukázala konkrétnemu adresátovi, ktorého adresa je uvedená vo výrokovej časti tohto uznesenia. Obvinená XXXXX a poškodený XXXXX súhlasili so schválením zmieru. 

	Podľa § 220 ods. 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje 5 (päť) rokov, môže so súhlasom obvineného a poškodeného v prípravnom konaní prokurátor rozhodnúť o schválení zmieru a zastaviť trestné stíhanie, ak obvinený vyhlási, že spáchal skutok a nie sú pochybnosti o tom, že jeho vyhlásenie bolo vykonané slobodne, vážne zrozumiteľne a určito, nahradil škodu alebo urobil iné opatrenia na náhradu škody alebo inak odstránil ujmu vzniknutú trestným činom a zložil na účet prokuratúry peňažnú sumu konkrétnemu adresátovi na všeobecnoprospešné účely a vzhľadom na povahu a závažnosť spáchaného činu, na osobu obvineného a jeho osobné a majetkové pomery, možno takýto spôsob ukončenia veci považovať za dostačujúci.

	V danom prípade sú splnené zákonom predpísané podmienky na postup podľa § 220 ods. 1 Trestného poriadku a to na schválenie zmieru a zastavenie trestného stíhania.   Podľa   § 212 ods. 2 Trestného zákona za tento prečin je možné uložiť trest odňatia slobody až na dva roky. Obvinená tak v prípravnom konaní ako aj v dohode o zmieri vyhlásila, že spáchala skutok za ktorý je stíhaná a že toto vyhlásenie vykonala slobodne, vážne a určito. Bolo preukázané, že obvinená sa s poškodeným dohodla, že poškodený si náhradu škody neuplatňuje. Obvinená zložila na účet prokuratúry peňažnú sumu určenú konkrétnemu adresátovi a táto sumu nie je neprimeraná závažnosti spáchanému prečinu. Obvinená XXXXX bola doposiaľ raz súdne trestaná. Osvedčila sa a hľadí sa na ňu akoby nebola odsúdená.  

	Vzhľadom k uvedenému bolo rozhodnuté tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Juraj Jevčák
prokurátor